open-index/open-wikipedia-markdown huggingface dataset:
லோதி கலை மாவட்டம்

**லோதி கலை மாவட்டம்** என்பது புது தில்லியின் லோதி காலனியின் அமைதியான சுற்றுப்புறத்தில் அமைக்கப்பட்டுள்ள இந்தியாவின் முதல் கலை அலங்காரங்கள் கொண்ட பகுதியாகும். இப்பகுதியில் உள்ள கட்டிடங்களின் வெளிப்புறங்களில் வரையப்பட்ட பெரிய சுவரோவியங்கள் மூலம் தெருக் கலையை இந்திய அளவில் பிரபலப்படுத்தியுள்ளது.     

## வரலாறு
*தெரு + கலை இந்தியா அறக்கட்டளை (St+art India Foundation)* என்ற ஒரு தன்னார்வ தொண்டு நிறுவனம்,  முன்னெடுத்து, லோதா காலனியில் வசிப்பவர்கள், அங்குள்ள குடிமக்கள் அமைப்புகளுடன் இணைந்து , உலகளவில் மற்றும் தேசிய அளவில் பல்வேறு புகழ் பெற்ற கலைஞர்களை கூட்டிவந்து, அங்குள்ல கட்டிடங்களில் ஓவியங்கள், தெரு காட்சிகள், விலங்குகள் மற்றும் பறவைகள் போன்ற பரந்த அளவிலான ஓவியங்கள், வடிவங்கள், மலர் உருவங்கள் போன்றவைகளை சித்தரிக்கும் அற்புதமான தெருக் கலைகளை காலனி முழுவதும் உருவாக்கியுள்ளது. 

காலநிலை மாற்றம், பாலினப் பிரச்சனைகள், சுற்றுச்சூழல் மாற்றங்கள் மற்றும் மாசுபாடு, ஒற்றுமை மற்றும் நல்லிணக்கம், விண்வெளி ஆய்வு போன்ற கருப்பொருள்களைக் கொண்டு இந்த வரைகலைகள் பல்வேறு கலைஞர்களால் வரையப்பட்டுள்ளது

## ஓவியங்கள் மற்றும் அதன் படைப்பாளிகள்
நிஸ்பூன், என்ற போலந்து கலைஞர் உணர்ச்சிமிக்க மற்றும் பெண்பால் மலர் வடிவங்களை உருவாக்கியுள்ளார், மிகவும் ஆற்றல் மிக்கதாகக்காணப்படும் அது பார்ப்பவர்களின் ஆன்மாவை அழைக்கும் வகையில் உள்ளது.

தெருவில் பராத்தா விற்கும் பத்மாவின் உருவப்படம் ஹென்ரிக் என்பவரால் உருவாக்கப்பட்டுள்ளது.

டாலீஸ்ட் நூற்றுக்கணக்கான பறவைகள் ஒரு மைய திறப்பை நோக்கி சங்கமிக்கும் குழப்பமான கலைக் காட்சியை வரைந்துள்ளார். 

கியா புவி வெப்பமடைதல் விஷயத்தை பற்றி ஆராய்ந்து வரைந்துள்ளார்.

லீஹில், காலநிலை மாற்றம், மாசுபாடு மற்றும் மக்கள் தப்பிக்க போராடுவதையும் சித்தரித்து ஒரு கலைப்படைப்பை படைத்துள்ளார். 

ராகேஷ் ஒரு யானைக்கூட்டத்தை கோண்ட் பாணி ஓவியத்துடன் காட்டின் சுற்றுப்புறத்தில் உருவாக்கியுள்ளார். 

ஒரு சிறுகோள் மீது அமர்ந்திருக்கும் விண்வெளி வீரர் நெவர் க்ரூவால் நிதர்சன உருவம் போலவே வரையப்பட்டுள்ளது.

சுய்கோவால் உருவாக்கப்பட்ட தாமரை இந்தியாவின் ஆன்மாவை சுட்டிக்காட்டுகிறது, ஆனால் ஜப்பானிய பாணியில் உருவாக்கப்பட்டுள்ளது.

இந்த வெளிப்புற அருங்காட்சியகத்தில் இதுபோன்ற ஐம்பதுக்கும் மேற்பட்ட சுவரோவியங்கள் உள்ளன, பார்வையாளர்கள் இதனை எந்த கட்டணமுமின்றி  இலவசமாக பார்க்கலாம், இப்பகுதி தற்போது புது டெல்லியில் ஒரு முக்கிய சுற்றுலாத் தலமாக மாறியுள்ளது, மேலும் இங்கு வர வழிகாட்டப்பட்ட சுற்றுப்பயணங்கள் இணையதளங்களில் வெளிநாட்டவருக்கும், உள்நாட்டினருக்கும் கிடைக்கின்றன, மேலும் இது ட்ரைபாட்வைசர், அட்லாசோப்ஸ்குரா, கூகுள் ஆர்ட்ஸ் மற்றும் கலாச்சாரம் மற்றும் பலவற்றின் பட்டியலில் இடம்பெற்றுள்ளது.

## மேற்கோள்கள்

பகுப்பு:புது தில்லி
பகுப்பு:ஓவியப்பாணிகள்
குமுழமுனை

**குமுழமுனை** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே சுமார் 20 கிலோமீட்டர் தூரத்தில் அமைந்துள்ளது.

இக்கிராமம் முல்லைத்தீவு மாவட்டத்தின் நெற் களஞ்சியம் எனவும் அழைக்கப்படுகின்றது அதோடு அதிகமான கால் நடைகளையும் கொண்டிருப்பதனால் பால் , தயிர் வளத்திற்கு குறைவில்லாது இயற்கை அழகுடன் தலை நிமிர்ந்து நிக்கின்றது.

## பாடசாலைகள்
குமுழமுனை மகா வித்தியாலயம்

## கோவில்கள்
* குமுழமுனை கொட்டுக்கிணற்று விநாயகர் ஆலயம்
* குமுழமுனை கற்பகப் பிள்ளையார் கோவில்
* குமுழமுனை குன்றின் மேல் குமரனாலயம்
* குமுழமுனை ஆதி நாகதம்பிரான் ஆலயம்
* குமுழமுனை கரடிப்பூவல் ஆதி ஐயன் ஆலயம்
* குமுழமுனை சந்திப்பிள்ளையார் ஆலயம்
* குமுழமுனை ஆண்டாங்குளம் ஆதி ஐயன் ஆலயம்
* குருந்தூர் மலை சிவனாலயம்
* குருந்தூர் மலை ஐயனாலயம்

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
சமூக நலத்துறை மற்றும் பெண்கள் அதிகாரமளித்தல் துறை (தமிழ்நாடு)

**சமூக நலத்துறை மற்றும் பெண்கள் அதிகாரமளித்தல் துறை** (*Department of Social Welfare and Women Empowerment*) தமிழ்நாடு அரசின் துறைகளில் ஒன்றாகும்.

## கண்ணோட்டம்
குழந்தைகள், பெண்கள், மூத்த குடிமக்கள் மற்றும் திருநங்கைகளுக்கான நலத்திட்டங்களை செயல்படுத்தும் பொறுப்பு இத்துறைக்கு உள்ளது . குழந்தைகள், பெண்கள் மற்றும் மூத்த குடிமக்களைப் பாதுகாப்பதற்கும், குழந்தை கடத்தல், வரதட்சணை, பெண்களுக்கு எதிரான குடும்ப வன்முறை, குழந்தை திருமணம் மற்றும் பாலியல் குற்றங்களை தடுப்பதற்கும் பல்வேறு இயற்றப்பட்ட சமூக சட்டங்களை செயல்படுத்துவதை இந்த துறை கண்காணிக்கிறது.  இத்துறை மூன்று பிரிவுகளைக் கொண்டுள்ளது: சமூக நலன், சமூக பாதுகாப்பு மற்றும் ஒருங்கிணைந்த குழந்தைகள் நல சேவைகள் ஆகும்.

## சமூக நலம்
ஏழைகளுக்கு திருமண உதவி, பெண் குழந்தைகளின் பாதுகாப்பு, குழந்தைகளுக்கு சத்தான உணவு, பள்ளி மாணவர்களுக்கு சீருடை வழங்குதல் போன்ற நலத்திட்டங்களுக்கு சமூக நலத்துறை இயக்குனரகம் பொறுப்பு ஆகும்.  துறையானது ஆதரவற்றோர் மற்றும் இளம் பெண்களுக்கான சேவை இல்லங்கள் மற்றும் மாவட்ட தலைமையகம் மற்றும் தொழில்துறை பகுதிகளில் பணிபுரியும் பெண்கள் தங்கும் விடுதிகளை நடத்துகிறது. பெண்களுக்கான பல்வேறு கூட்டுறவு சங்கங்கள் மற்றும் மாற்றுத்திறனாளிகள் சுயதொழில் துறை மூலம் வசதி செய்யப்படுகிறது.  அரசுப் பள்ளிகளில் பெண் மாணவர்களைக் கண்காணித்து அவர்களைச் சேர்ப்பதற்கும் இந்தத் துறை பொறுப்பாகும்.

1926 ஆம் ஆண்டு தொடங்கப்பட்ட மதிய உணவுத் திட்டத்தை பள்ளி மாணவர்களுக்கு அறிமுகப்படுத்திய முதல் மாநிலம் கே. காமராஜால் அனைத்து அரசுப் பள்ளிகளுக்கும் விரிவுபடுத்தப்பட்டது.  2002 ஆம்ம் ஆண்டு மாநில அரசு பள்ளி மாணவர்களுக்கான காலை உணவு திட்டத்தையும்  அறிமுகப்படுத்தியது. திட்டங்களை செயல்படுத்துவதற்கு இத்துறை பொறுப்பு ஆகும். 1960 ஆம் ஆண்டுகளில் பள்ளி மாணவர்களிடையே சாதி, மதம் மற்றும் வகுப்பு வேறுபாடுகளைக் களைய இலவச பள்ளி சீருடைகளை அரசு அறிமுகப்படுத்தியது. மேலும் அதை விநியோகிக்கும் பொறுப்பு இத்துறையின் பொறுப்பாகும். 

## சமூக பாதுகாப்பு
வருவாய்த் துறையால் செயல்படுத்தப்படும் அரசின் ஓய்வூதியத் திட்டங்களுக்கு சமூகப் பாதுகாப்பு இயக்குநரகம் பொறுப்பு ஆகும். 

## ஒருங்கிணைந்த குழந்தைகள் மேம்பாட்டு சேவைகள்
ஒருங்கிணைந்த குழந்தைகள் மேம்பாட்டு சேவைகள் துறையானது கர்ப்பிணி மற்றும் பாலூட்டும் தாய்மார்கள் மற்றும் 0 முதல் 6 வயது வரையிலான குழந்தைகளின் ஆரோக்கியம் மற்றும் ஊட்டச்சத்துக்கான பொறுப்பாகும்.  பொறுப்பான பிரிவினருக்கான ஊட்டச்சத்து உணவுக் குறைநிரப்பி விநியோகம், ஆரோக்கியமான குழந்தை பிறப்பை உறுதி செய்தல், தடுப்பூசி மற்றும் சுகாதார சேவைகள் ஆகியவற்றை இத்துறை மேற்பார்வை செய்கிறது. 

## மேலும் பார்க்கவும்

* தமிழ்நாடு அரசு
* தமிழக அரசின் துறைகள்

## மேற்கோள்கள்

பகுப்பு:தமிழ்நாடு அரசுத் துறைகள்
திவ்ய கோஸ்லா குமார்

**திவ்ய கோஸ்லா குமார்** (*Divya Khosla Kumar*, **திவ்யா** என்றும் அழைக்கப்படுகிறார்)  என்பவர் ஒரு இந்திய நடிகை, தயாரிப்பாளர் மற்றும் இயக்குநர் ஆவார். இவர் பல்வேறு விளம்பரப் படங்களை இயக்கியுள்ளார் மற்றும் பல இசைக் காணொளிகளிலும் இடம்பெற்றுள்ளார். இவர் டி-சீரிஸ் மியூசிக் லேபிள் மற்றும் திரைப்படத் தயாரிப்பு நிறுவனத்தின் தலைவர் மற்றும் நிர்வாக இயக்குநரான பூஷன் குமாரை மணந்தார்.  இவர்  காதல் நகைச்சுவை படமான யாரியன் (2014) மற்றும் காதல் நாடகப் படமான *சனம் ரே* (2016) ஆகிய இரண்டு படங்களை இயக்கியுள்ளார்.

## தனிப்பட்ட வாழ்க்கை
thumb|கணவர் பூஷன் குமாருடன் திவ்யா
கோஸ்லா பூஷன் குமாரை 2005 பெப்ரவரி 13  அன்று கட்ராவில் உள்ள மா வைஷ்ணோ தேவி கோயிலில் திருமணம் செய்து கொண்டார். இவர்களுக்கு 2011 அக்டோபரில் ஒரு மகன் பிறந்தான் 

## தொழில்
thumb|2020 இல் திவ்யா
இவர் 2004 ஆம் ஆண்டு தெலுங்குத் திரைப்படமான *லவ் டுடே* மூலம் நடிகையாக தனது தொழில் வாழ்க்கையைத் தொடங்கினார். அதில் இவர் உதய் கிரணுடன் இணைந்து நடித்தார். ஃபால்குனி பதக் பாடிய 'ஐயோ ராமா' என்ற பாப் பாடலுக்கான இசைக் காணொளியிலும் இவர் தோன்றினார். அதே ஆண்டில், *அப் தும்ஹரே ஹவாலே வதன் சத்தியோ* என்ற திரைப்படத்தின் வழியாக பாலிவுட்டில் அறிமுகமானார். அதில் அக்‌சய் குமார் மற்றும் பாபி தியோலுக்கு ஜோடியாக ஸ்வேதா என்ற பாத்திரத்தில் நடித்தார். *[[ரெடிப்.காம்|ரெடிஃப்]]* இணையதளம் படத்தில் திவ்யாவின் நடிப்பைக் குறிப்பிடுகையில், "திவ்யா கோஸ்லா இதைவிட அதிகம் செய்ய எதுவுமில்லை மேலும் சில காட்சிகளில் நன்றாக நடித்துள்ளார்" என்று குறிப்பிட்டது.

திவ்யா பின்னர் இயக்கத்தில் கவனம் செலுத்துவதற்காக நடிப்பில் இருந்து நீண்ட இடைவெளி எடுத்துக் கொண்டார். இயக்கத்துக்கு உதவியாக ஒளிப்பதிவு மற்றும் படத்தொகுப்பு குறித்த படிப்பை முடித்தார். பிறகு, குமார் அகம் குமார் நிகம், ஜெர்மைன் ஜாக்சன், துளசி குமார் மற்றும் சில விளம்பரப் படங்களுக்கு இசைக் காணொளிகளை இயக்கினார். அவ்வாறு 20 இசைக் காணொளிகளை இயக்கினார். அதன் பிறகு, திவ்யா 2014 இல் *யாரியன்*  என்ற படத்தை இயக்கினார். படம் எதிர்மறையான விமர்சனங்களைப் பெற்ற போதிலும் இது வணிக ரீதியான வெற்றியை ஈட்டியது. திவ்யா இப்படத்தில் "பாரிஷ்", "மா", "லவ் மீ தோடா அவுர்", "அல்லா வாரியா" "ஜோர் லகேக்" உட்பட ஐந்து பாடல்களுக்கு நடன அசைவுகளை அமைத்தார்.

2016 பெப்ரவரி 12 அன்று வெளியான *சனம் ரே* திரைப்படம் இவரது இரண்டாவது இயக்கத்தில் வெளியான படமாகும். திவ்யா டி-சீரிஸுடன் இணைந்து பல படங்களைத் தயாரித்துள்ளார்.

திவ்யா 2017 இல் *புல்புல் என்ற* குறும்படத்தின் மூலம் மீண்டும் நடிக்க வந்தார். 2021 இல், இவர் ஜான் ஆபிரகாமுக்கு ஜோடியாக *சத்யமேவ ஜெயதே 2* படத்தில் நடித்தார். இந்தத் திரைப்படம் எதிர்மறையான விமர்சனங்களைப் பெற்றது, இருப்பினும் *[[தி டைம்ஸ் ஆஃப் இந்தியா]]* தன் விமர்சனத்தில், "திவ்யா கோஸ்லா குமார் ஆண் ஆதிக்கம் செலுத்தும் இந்த திரைப்படத்தில் மிகவும் முக்கிய பங்கை வகித்துள்ளார்" என்றது.

திவ்யா அடுத்ததாக *யாரியான் 2* படத்தில் நடித்தார். இது 2014 ஆம் ஆண்டு வெளியான மலையாளத் திரைப்படமான *[[பெங்களூர் டேய்ஸ்|பெங்களூர் டேய்சின்]]* மறு ஆக்கம் ஆகும்.

## திரைப்படவியல்

### நடிகையாக

### இயக்குநராக

### தயாரிப்பாளராக

## விருதுகளும் பரிந்துரைகளும்
thumb|திவ்யா 2018 இல்

## மேற்கோள்கள்

## வெளி இணைப்புகள்
*

பகுப்பு:1987 பிறப்புகள்
பகுப்பு:தில்லி நபர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியப் பெண் திரைப்படத் தயாரிப்பாளர்கள்
மெல்டி மாதா

**மெல்டி மாதா** என்பவர் வட இந்தியாவின் குசராத்து பகுதி மக்களால் வணங்கப்படும் ஒரு இந்து வீட்டு தெய்வமாகும். 

## புராண பண்பாடு
விவசாய நிலங்களை பாதுகாவலராகவும் வேளாண்மையின் செழிப்பு மற்றும் நல்வாழ்வை உறுதி செய்பவர் என்றும் அவரால் பக்தர்களின் எந்த ஓரு விருப்பத்தையும் நிறைவேற்ற முடியும் என்றும் அப்பகுதியில் நிலவிவரும் ஒரு புராணக்கதை கூறுகிறது.  முக்கியமாக மேற்கு இந்திய மாநிலமான குஜராத்தில் பிரபலமானவரான இத்தெய்வமானது, குஜராத்தி விவசாய இந்துக்களான சுன்வாலியா கோலி மக்களால் பெரும்பான்மையாக வணங்கப்படும் மரியாதைக்குரிய ஒரு பெண் தெய்வமாகும்.  

## ஆயுதங்கள்
இத்தெய்வத்தின் வாகனம் ஒரு வெள்ளாடு ஆகும். கிராமப்புற மற்றும் மேய்ச்சல் அமைப்புகளுடன் இவருக்கு இருக்கும் நெருங்கிய தொடர்பை இது குறிக்கிறது, நிலத்தையும் அதன் வளங்களையும்  எந்தவொரு அச்சுறுத்தல்களுக்கும் எதிராக பாதுகாக்க அவரது வல்லமைமிக்க சக்தி மற்றும் திறனை அடையாளப்படுத்தும் விதமாக சக்கரம், வாள், திரிசூலம், சங்கு, கதாயுதம் கட்டாரி என பலவிதமான ஆயுதங்களை தாங்கிய எட்டு கைகளை உடையவராக சித்தரிக்கப்படும் இதன் இரு கைகளில் அபய மற்றும் வரத முத்திரைகளுடன் காணப்படுகிறது.  

## மேற்கோள்கள்

பகுப்பு:இந்து பெண் தெய்வங்கள்
சுசீலா சமத்

**சுசீலா சமத்** (*Sushila Samad*) அல்லது **சுசீலா சமந்தா** (இந்தி: सुशीला सामद) (7 சூன் 1906 - 10 திசம்பர் 1960) என்பவர் ஓர் ஆதிவாசி இந்திக் கவிஞர், பத்திரிகையாளர், ஆசிரியர், வெளியீட்டாளர் ஆவார். இவர் இந்திய சுதந்திர இயக்கத்தின் தீவிர அமைப்பாளராக இருந்தார். இவர் இந்தியாவின் சார்கண்டு மாநிலத்தில் உள்ள லௌஜோடா கிராமத்தின் முண்டா பழங்குடி குடும்பத்தைச் சேர்ந்தவர்.

## வாழ்க்கை வரலாறு
சமத், தாய் லால்மணி சாண்டில் மற்றும் தந்தை மோகன் ராம் சாண்டில் ஆவர். 1931-இல், சுசீலா சமத் பிரயாக்-மகிலா வித்யாபீடத்தில் முதல் வகுப்புத் தேர்வில் தேர்ச்சி பெற்றார். 1932-இல் வினோதினி முடித்து விதுசி (இளங்கலை) கல்வியை 1934 இல் முடித்தார். இந்தியாவில் 'இந்தி விதுசி' ஆன முதல் ஆதிவாசி பெண் இவரே.

1925 முதல் 1930 வரை, இவர் இலக்கிய-சமூக இதழான *சாந்தினி*யைத் தொகுத்து வெளியிட்டார். இவர் காந்தியின் விடுதலை இயக்கத்தில் 'சுராஜி' (சுதந்திரப் போராளி) பங்கேற்ற ஒரே பழங்குடிப் பெண் . இவர் சட்டமேலவை உறுப்பினராகப் பணியாற்றினார். சமூக-கலாச்சார, இலக்கியப் பொறுப்புகளையும் இவர் நிறைவேற்றியுள்ளார். இவரது இரண்டு கவிதைத் தொகுப்புகள் *பிரல்லப்* (1935) மற்றும் *சப்னே கா சன்சார்* (1948).

## மேற்கோள்கள்

பகுப்பு:இந்தி எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:முண்டா மக்கள்
பகுப்பு:1960 இறப்புகள்
பகுப்பு:1906 பிறப்புகள்
மைதிலி ராவ்

**மைதிலி ராவ்** மும்பையில் உள்ள ஓர் இந்திய நிறுவன சார்பில்லாத திரைப்பட விமர்சரும் எழுத்தாளரும் பத்திரிகையாளரும் முன்னாள் ஆங்கில விரிவுரையாளருமாவார்.

*[[தி இந்து|தி ஹிந்து]]*, *[[பிரண்ட்லைன்]]*, *பிலிம் கமெண்ட்*, தி *[[தி அப்சர்வர்|சண்டே அப்சர்வர்]]*, *ஜென்டில்மேன்*, *தி இன்டிபென்டன்ட்*, மற்றும் *ஸ்கிரீன்* உள்ளிட்ட பல தினசரி, மாதாந்திர மற்றும் வாராந்திர வெளியீடுகளில் கட்டுரைகளை எழுதியுள்ளார்.

## படிப்பு
ஆங்கில இலக்கியத்தில் முதுகலைப் பட்டம் பெற்ற மைதிலி, ஆங்கில விரிவுரையாளராக சிறிது காலம் பணியாற்றியுள்ளார். 1980 ஆம் ஆண்டுகளில் சண்டே அப்சர்வர் என்னும் பத்திரிக்கையில் வெளிநாட்டுத் திரைப்படங்களுக்கு விமர்சனம் எழுதத் தொடங்கியதே இவரின் முதல் எழுத்துப்பணியாகும்.

## தொழில்
மைதிலி, *[[தி இந்து|தி ஹிந்து]]*, *[[பிரண்ட்லைன்]]*, *பிலிம் கமெண்ட்*, *ஜென்டில்மேன்*, *மேன்ஸ் வேர்ல்ட்* *ஆகியவற்றில்* இந்திய, உலகத் திரைப்படங்களைப் பற்றிய பல்வேறு கட்டுரைகளை எழுதியுள்ளார். *சினிமா இன் இந்தியா*, மற்றும் *தெற்காசிய சினிமா என்ற இவ்விரண்டும்*  இந்திய தேசிய திரைப்பட மேம்பாட்டுக் கழகம் மற்றும் லண்டனில் உள்ள தெற்காசிய சினிமா அறக்கட்டளை ஆகியவற்றால் வெளியிடப்பட்ட இவரின் கட்டுரைத்தொகுப்புகளாகும்.

*ஈவ்ஸ் வீக்லி* என்ற பத்திரிக்கையில் பத்து வருடங்களாக,  "இந்திய சினிமாவில் பெண்களின் பிம்பங்கள்" என்ற கட்டுரையை எழுதியுள்ளார். அத்தோடு*[[தி அப்சர்வர்|சண்டே அப்சர்வர்]]*, *தி இன்டிபென்டன்ட்*, *ஸ்கிரீன்*, *தி பிரீ பிரஸ் ஜர்னல்*, *பாம்பே* மற்றும் *ஜீ பிரீமியர்* ஆகியவற்றிலும் பல்வேறு திரைப்படங்களை விமர்சித்தும் பாராட்டியும் பல கட்டுரைகளை எழுதியுள்ளார்.

2003 ஆம் ஆண்டில், பாப்புலர் பிரகாஷனால் வெளியிடப்பட்ட இந்தி சினிமா பற்றிய கலைக்களஞ்சிய புத்தகமான இந்தி *சினிமாவின் என்சைக்ளோபீடியாவில்* இவரின் பங்களிப்பு குறிப்பிடத்தக்கது.

தங்க யானை கோல்டன் எலிஃபென்ட் (சர்வதேச குழந்தைகள் திரைப்பட விழா இந்தியா என்றும் அழைக்கப்படுகிறது) மற்றும் மும்பை சர்வதேச திரைப்பட விழா ஆகியவற்றில் நடுவராக பங்களித்துள்ள மைதிலி, ஹார்பர்காலின்ஸ் வெளியீட்டு நிறுவனம் மூலமாக, இந்திய நடிகை ஸ்மிதா பாட்டீலின் வாழ்க்கை வரலாற்றுப் புத்தகமான *ஸ்மிதா பாட்டீல்: எ பிஃப் இன்காண்டெசென்ஸ்* என்ற தலைப்பில் ஒரு புத்தகத்தையும் எழுதியுள்ளார். 2015 ஆம் ஆண்டு இது வெளியிடப்பட்டது.

இந்தோ-ஆசிய செய்திச் சேவையின்படி, "இந்தப் புத்தகம் நீண்ட காலமாக நிலுவையில் இருந்து வெளியானாலும் இந்த திறமையான ஆனால் உள்ளார்ந்த நடிகையின் காரணமாக மட்டுமல்லாமல், இந்திய சினிமாவின் மிகச் சிறந்த சிலவற்றின் விலைமதிப்பற்ற வடிகட்டுதலாகவும் உள்ளது, இது எளிதில் உணர்ச்சிவசப்படாமல் சித்தரிக்கப்படும். சமூகம் மற்றும் அதன் ஏற்றத்தாழ்வுகள் மற்றும் அநீதிகள்-குறிப்பாக பெண்களிடம், அவர்களின் அவலநிலையை ஸ்மிதாவின் வாழ்க்கை வழியாக மிகவும் தொட்டுணர முடியும்."  என்று விமர்சித்துள்ளது. மேலும் *[[தி டைம்ஸ் ஆஃப் இந்தியா|டைம்ஸ் ஆஃப் இந்தியா]]* இப்புத்தகத்தை  2015 ஆம் ஆண்டின்  "சிறந்த 25 நல்ல வாசிப்புகளில் ஒன்று" என பட்டியலிட்டுள்ளது.

இவரது இரண்டாவது புத்தகமான *தி மில்லினியல் வுமன் இன் பாலிவுட்* என்பதனை மும்பையில் வைத்து இந்திய நடிகையான வித்யாபாலனால்  வெளியிடப்பட்டது.

## நூல் பட்டியல்

* 
* 

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்தியப் பெண் எழுத்தாளர்கள்
கிரேசு குஜ்ஜர்

**கிரேசு குஜ்ஜர்** (ஆங்கிலம்: *Grace Kujur*; இந்தி: ग्रेस कुजूर-பிறப்பு 3 ஏப்ரல் 1949) என்பவர் இந்தியாவின் சார்க்கண்டு மாநிலம் ராஞ்சியைச் சேர்ந்த ஓர் ஆதிவாசி பெண் கவிஞர். இவரின் தந்தை பேட்ரிக் குஜ்ஜர் மற்றும் தாய் ரூத் கெர்கெட்டா.  ஓரான் (குருக்) குடும்பத்தில் பிறந்த கிரேசு குஜ்ஜர், 2008ஆம் ஆண்டு புது தில்லியில் உள்ள அகில இந்திய வானொலியின் இயக்குநரகத்தின் பொது இயக்குநரகத்திலிருந்து தலைமை இயக்குநர் (நிரல்) பதவியிலிருந்து ஓய்வு பெற்றார். கிரேசு குஜ்ஜர் 1966 முதல் எழுதத் தொடங்கினார். இவருடைய கவிதைகள் பல்வேறு இலக்கிய இதழ்கள் மற்றும் செய்தித்தாள்களான, 'இந்துஸ்தான்', 'ஆஜ்', 'யுத்ரத் ஆம் ஆத்மி', 'ஆர்யவ்ரத்', 'ஜார்கண்டி பாஷா சாகித்திய சமசுகிருதி அக்ரா' போன்றவற்றில் வெளியிடப்பட்டுள்ளன. இவருடைய கவிதைகள் 'கலாம் உட்படப் பல கவிதைத் தொகுப்புகளில் சேர்க்கப்பட்டுள்ளன. உகல்டி ஆக்' மற்றும் 'லோக்பிரியா ஆதிவாசி கவிதாயேன்' கவிதைத் தொகுப்புகளாகும். இவர் வானொலி நாடகங்கள் மற்றும் நகைச்சுவை துணுக்குகளையும் எழுதியுள்ளார். இவரது நாடகம், 'மஹுவா கிரா ஆதி ராத்', மாந்திரீகம் பற்றி மிகவும் பிரபலமாக விவாதிக்கப்படுகிறது.

## மேற்கோள்கள்

பகுப்பு:இந்தி எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1949 பிறப்புகள்
விமல பிரதான்

**விமலா பிரதான்** (*Vimla Pradhan*) பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் 2009 முதல் 2019 வரை சார்கண்டு சட்டப்பேரவையில் சிம்டேகா சட்டமன்ற சட்டமன்ற உறுப்பினராக இருந்தார். இவர் சார்க்கண்டு மாநிலத்தில் சமூக நலம், பெண்கள் மற்றும் குழந்தைகள் மேம்பாடு மற்றும் சுற்றுலாத்துறை அமைச்சராக இருந்தார். சார்கண்ட்டு சட்டமன்றக் குழுவால் 2017ஆம் ஆண்டின் 'சிறந்த சட்டமன்ற உறுப்பினராக விமலா பிரதான் பரிந்துரைக்கப்பட்டு விருது பெற்றுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1957 பிறப்புகள்
பகுப்பு:வாழும் மக்கள்
நெப்டியூனியம்(III) குளோரைடு

**நெப்டியூனியம்(III) குளோரைடு** (*Neptunium(III) chloride*) என்பது NpCl3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது கதிரியக்கப் பண்பு கொண்ட ஒரு சேர்மமாகும். நெப்டியூனியமும் குளோரினும் சேர்ந்து இச்சேர்மம் உருவாகிறது.

## தயாரிப்பு
அம்மோனியா அல்லது ஐதரசனை பயன்படுத்தி நெப்டியூனியம்(IV) குளோரைடை 350~400 ° செல்சியசு வெப்பநிலையில் சிதைவு வினைக்கு உட்படுத்தினால் நெப்டியூனியம்(III) குளோரைடு உருவாகும். 
::2NpCl4+H2 --> 2NpCl3+2HCl

## இயற்பியல் பண்புகள்
நெப்டியூனியம்(III) குளோரைடு 800 பாகை செல்சியசு வெப்பநிலையில் உருகும். பச்சை நிறத்தில் திடப்பொருளாகக் காணப்படுகிறது. a = 740.5 பைக்கோமீட்டர் மற்றும் c = 427.3 பைக்கோமீட்டர் மற்றும் ஓர் அலகு கலத்திற்கு இரண்டு வாய்பாட்டு அலகுகள் என்ற அணிக்கோவை அளவுருக்கள் கொண்டு, P63/m (எண். 176) என்ற இடக்குழுவில் அறுகோண படிக அமைப்பில் படிகமாக்குகிறது. இதன் படிக அமைப்பு யுரேனியம்(III) குளோரைடு படிக அமைப்பை ஒத்துள்ளது. கட்டமைப்பில், நெப்டியூனியம் அணுக்கள் ஒவ்வொன்றும் ஒன்பது குளோரின் அணுக்களால் சூழப்பட்டுள்ளன. இதன் விளைவாக மூவுச்சி முக்கோண பட்டக ஒருங்கிணைப்பு உருவாகிறது.

## வேதிப் பண்புகள்
நெப்டியூனியம்(III) குளோரைடு 450 ° செல்சியசு வெப்பநிலையில்  நீராற்பகுப்புக்கு உட்பட்டு நெப்டியூணியம் ஆக்சிகுளோரைடை (NpOCl) உருவாக்குகிறது. 

## மேற்கோள்கள்

பகுப்பு:நெப்டியூனியம்(III) சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
சில்சார் மகளிர் கல்லூரி

**சில்சார் மகளிர் கல்லூரி**  (*Women's College, Silchar*) 1963 ஆம் ஆண்டில் இந்தியாவின் அசாம் மாநிலம் சில்சாரில் நிறுவப்பட்டது.  இது இந்தியாவில் உள்ள ஒரு பெண்கள் உயர்கல்வி நிறுவனமாகும்.  கலை மற்றும் வணிகத்தில் இடைநிலை (10+2 நிலை) மற்றும் முதலாவது பட்டம் நிலை (10+2+3 நிலை) படிப்புகள் இங்கு வழங்கப்படுகின்றன. குறுகிய கால பட்டயம் & சான்றிதழ் படிப்புகளையும் கல்லூரி வழங்குகிறது.   பல்கலைக்கழக மானியக் குழு , அசாம் உயர்நிலைக் கல்விக்  குழு  மற்றும்  சில்சார் அசாம் பல்கலைக்கழகம், ஆகியவற்றால் அங்கீகரிக்கப்பட்டுள்ளது.   கல்லூரி தேசிய மதிப்பீடு மற்றும் அங்கீகாரக் குழுவால்  பி  தரமதிப்பீடு வழங்கப்பட்டு அங்கீகரிக்கப்பட்டுள்ளது. 

## மேற்கோள்கள்

பகுப்பு:கசார் மாவட்டம்
பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
சதி சதானி

**சதி சதானி**  (Sati Sadhani)  இந்தியாவில் இருந்த சுதியா வம்சத்தின் புகழ்பெற்ற ராணியாவார். 

திர்நாராயணன் என்று அழைக்கப்படும் மன்னன் தர்மத்வாச்பாலின் மகள் ஆவார்.  சாதியாவில் பிறந்த இவர் நிதாய் என்ற நித்யாபால் என்பவரை மணந்து கொண்டார்.  1524 ஆம் ஆண்டில், அகோம்கள் நித்யாபாலின் பலவீனமான தலைமையைப் பயன்படுத்தி, சாம்ராச்சியத்தைத் தாக்கி, சாதியாவை வென்று நித்யாபாலைக் கொன்றனர். அகோம்களுக்கு எதிரான போராட்டத்தில் முக்கிய பங்காற்றிய சதானி, சாதியாவின் அகோம் கவர்னரான சதியாகோவா கோகைனை திருமணம் செய்து கொள்ளும்படி கேட்கப்பட்டபோது, அவமானத்தை விட மரணத்தை விரும்பி, 1524 ஆம் ஆண்டில்  சாதியாவுக்கு அருகிலுள்ள சந்திரகிரி மலையின் உச்சியில் இருந்து குதித்து தனது உயிரைத் தியாகம் செய்தார்.

## திவாசு
அசாமில்  ஒவ்வோர் ஆண்டும், சுதிய ராணியின் தியாகத்தை போற்றும் வகையில் ஏப்ரல் 21 அன்று சதி சதானி திவாசு கொண்டாடப்படுகிறது. அசாம் அரசு இந்த நாளை அரசு விடுமுறையாகக் குறித்தது.  

## விருது
சதி சதானி விருது சுதிய சாதி உன்னயன் பரிசத்தால் நிறுவப்பட்டது. கலை, கலாச்சாரம் மற்றும் இலக்கியத் துறையில் சிறந்த பங்களிப்பை வழங்குபவர்களுக்கு இந்த விருது வழங்கப்படுகிறது. பரிசத் அமைத்த குழுவால் கௌரவர் தேர்ந்தெடுக்கப்படுகிறார். 
## மேலும் காண்க
* சுதியா இராச்சியம்

## மேற்கோள்கள்

பகுப்பு:இந்திய அரச குடும்பப் பெண்கள்
பகுப்பு:அசாமிய நபர்கள்
இலட்சுமி இந்திரா பாண்டா

**இலட்சுமி இந்திரா பாண்டா**  (*Laxmi Indira Panda*)  ஓர் இந்தியப் புரட்சியாளர் என்று அறியப்படுகிறார்.  நேதாச்சி சுபாசு சந்திர போசின் இந்திய தேசிய இராணுவத்தின் இளைய உறுப்பினர்களில் இவரும் ஒருவர். ஐஎன்ஏ எனப்படும் இந்திய தேசிய இராணுவத்தில் பணியாற்றிய ஒரே ஒடியா பெண்மணி இலட்சுமி இந்திரா பாண்டா மட்டுமே. என்பது இவருக்குரிய சிறப்பாகும்.

இலட்சுமி இந்திரா பாண்டா  ஜான்சி ராணியின்  படைப்பிரிவில் இந்திய தேசிய இராணுவத்தில் சேர்ந்தார், இவருக்கு 14 வயதாக இருந்தபோது, இந்தியாவில் பிரித்தானிய ஆட்சிக்கு எதிராகப் போராடினார்.

2008 ஆம் ஆண்டு அக்டோபர் மாதத்தில் இலட்சுமி இந்திரா  பாண்டா இறந்த பிறகு  இவரது நினைவாக செய்ப்பூரில் ஒரு சிலை நிறுவ ஒடிசா அரசு அறிவித்தது 

2008  ஆம் ஆண்டு அக்டோபர் மாதம் 25 ஆம் தேதியன்று இவருக்கு  தேசிய சுதந்திர *சைனிக் சம்மான்* வழங்கப்பட்டது. இவ்விருது இந்தியாவில் ஒரு சுதந்திரப் போராட்ட வீரருக்கு வழங்கப்படும் மிக உயர்ந்த பட்டமாகும்.

## இறப்பு
2008 ஆம் ஆண்டு அக்டோபர் மாதம்  7 ஆம் தேதி பாண்டா, நீண்டகால நோயினால் தில்லி எய்ம்சு மருத்துவமனையில் இறந்தார். முழு அரசு மரியாதையுடன் இவரது உடல் தகனம் செய்யப்பட்டது. ஒரிசா காவல்துறை சார்பில் இவருக்கு மரியாதை செலுத்தப்பட்டது.

## மேற்கோள்கள்

## புற இணைப்புகள்
* Laxmi Indira Panda 

பகுப்பு:இந்தியப் புரட்சியாளர்கள்
பகுப்பு:இந்திய விடுதலைப் போராட்டம்
பகுப்பு:ஒடிசா நபர்கள்
பகுப்பு:2008 இறப்புகள்
பகுப்பு:1930 பிறப்புகள்
தமிழக உழவர் உழைப்பாளர் கட்சி

**தமிழக உழவர் உழைப்பாளர் கட்சி** (*Thamizhaga uzhavar uzhaippalar katchi*) என்பது ஓர் இந்திய அரசியல் கட்சி ஆகும். குறிப்பாக இக்கட்சி தமிழ்நாடு மாநிலத்தில் செயற்பட்டு வருகிறது.
மாநில தலைவராக திரு எம். வேல்முருகன் உள்ளார்.

2024 நாடாளுமன்றத் தேர்தலில் தமிழக உழவர் உழைப்பாளர் கட்சி திராவிட முன்னேற்றக் கழகத்திற்கு கூட்டணி ஆதரவு தந்துள்ளது.

2021 சட்டமன்றத் தேர்தலில் மீண்டும் திராவிட முன்னேற்றக் கழகத்திற்கு தமிழக  உழவர் உழைப்பாளர் கட்சி ஆதரவு தந்தது.

2006 சட்டமன்றத் தேர்தலில் திராவிட முன்னேற்றக் கழகத்திற்கு தமிழக உழவர் உழைப்பாளர் கட்சி ஆதரவு தந்தது.

thumb

## கட்சிக்கொடி

* பச்சை நிறம். 
* வெள்ளை நிறம்.
* நடுவில் ஏர் உழவர் இரட்டை மாடு சின்னம்.
* இடது புறம் தமிழக உழவர் உழைப்பாளர் கட்சி எழுத்து இந்தக் கொடியில் பதிக்கப்பட்டிருக்கின்றது.

## மேற்கோள்கள்


பகுப்பு:தமிழக அரசியல் கட்சிகள்
கற்றல் குறைபாடு

**கற்றல் குறைபாடு** அல்லது **கற்றல் சிரமம்** (Learning disability) தகவல்களைப் புரிந்துகொள்வதில் அல்லது செயலாக்குவதில் மூளையில் சிரமங்களை ஏற்படுத்தும் நிலையினைக் குறிப்பதாகும். இது பல்வேறு காரணிகளால் ஏற்படலாம். இதனை கற்கும் திறனில் இருக்கும் குறைபாடு எனத் தெளிவாக விளக்கப்படுவதனால் கற்கும் திறன் இல்லாமை , ஊனமுற்றவர்கள் என்ற தவறான எண்ணத்தைத் தவிர்க்கலாம். ஐக்கிய இராச்சியத்தில், "கற்றல் குறைபாடு" என்பது பொதுவாக அறிவுசார் இயலாமையைக் குறிக்கிறது, அதே நேரத்தில் எழுத்துமயக்கம் மற்றும் *டிஸ்ப்ராக்ஸியா* போன்ற நிலைமைகள் பொதுவாக "கற்றல் குறைபாடுகள்" என்று குறிப்பிடப்படுகின்றன.

## வரையறை
அமெரிக்க ஐக்கிய நாடுகளில், கற்றல் குறைபாடுகள் உள்ள தனிநபர்களின் கல்வி மற்றும் நலனுக்காக அர்ப்பணிக்கப்பட்ட நிறுவனங்களின் பிரதிநிதிகளின் குழு **கற்றல் குறைபாடுகளுக்கான தேசிய கூட்டுக் குழு** (NJCLD) என அழைக்கப்படுகிறது. இது 'கற்றல் இயலாமை' என்ற சொல்லைப் பயன்படுத்தி, ஒரு குழந்தையின் வெளிப்படையான கற்கும் திறனுக்கும் அவர்களின் சாதனை நிலைக்கும் இடையே உள்ள முரண்பாட்டைக் குறிக்கிறது. இருப்பினும், கற்றல் இயலாமையை வரையறுப்பதில் பல சிரமங்கள் இருந்தன. கற்றல் இயலாமையைப் புரிந்துகொள்வதற்கும் கண்டறிவதற்கும் அடிப்படையாக மத்திய நரம்பு மண்டலச் செயலிழப்பை நம்புவதில் சிக்கல் இருந்தது. பெருமூளை வாதம் உள்ளவர்கள் போன்ற மத்திய நரம்பு மண்டல செயலிழப்பை அனுபவித்த பல நபர்கள் கற்றலில் குறைபாடுகளை அனுபவிக்கவில்லை என்பதுடன் இது முரண்பட்டது.

### அமெரிக்கா மற்றும் கனடா
அமெரிக்கா மற்றும் கனடாவில், **கற்றல் குறைபாடு** மற்றும் **கற்றல் சீர்குலைவு** (LD) என்ற சொற்கள், பேசுதல், கேட்பது, படிப்பது, எழுதுவது, எழுத்துப்பிழை, காரணம், ஒழுங்கமைக்கும் திறன் உள்ளிட்ட பரந்த அளவிலான கல்வி, தகவலைச் சேகரித்தல், மற்றும் கணிதச் செயல்பாடுகளைச் செய்தல் ஆகியவற்றில் ஏற்படும் பாதிப்பினைக் குறிக்கிறது. கற்றல் குறைபாடுகள் உள்ளவர்கள் பொதுவாக சராசரியாக அல்லது அதிக புத்திசாலித்தனம் கொண்டவர்கள் என கருதப்படுகிறது. &#x5B; *[[விக்கிப்பீடியா:மெய்யறிதன்மை|<span title="The sources [17] and [110;111] contradict each other (January 2024)">சிறந்த ஆதாரம்தேவை</span>]]* &#x5D;

## மேற்கோள்கள்

பகுப்பு:குழந்தை வளர்ப்பு
பகுப்பு:குழந்தைப் பருவம்
பகுப்பு:சிறப்புக் கல்வி
பகுப்பு:கல்வி உளவியல்
நெப்டியூனியம் நைட்ரைடு

**நெப்டியூனியம் நைட்ரைடு** (*Neptunium nitride*) என்பது NpN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
புதியதாகத் தயாரிக்கப்பட்ட நெப்டியூனியம் ஐதரைடுடன் அம்மோனியாவைச் சேர்த்து வினைபுரியச் செய்தால் நெப்டியூனியம் நைட்ரைடு உருவாகும்.:

::NpH3 + NH3 → NpN + 3H2

நெப்டியூனியமும் நைட்ரசனும் சேர்ந்து வினைபுரிந்தாலும் இச்சேர்மம் உருவாகிறது. 
::Np + N2 → 2NpN

## இயற்பியல் பண்புகள்
நெப்டியூனியம் நைட்ரைடு Fm3m என்ற இடக்குழுவில் கனசதுர படிக அமைப்பில் கருப்பு நிற படிகங்களாக உருவாக்குகிறது.  இது தண்ணீரில் கரையாது.  சூடுபடுத்தப்பட்டால் சிதைவடையும். 
::2NpN → 2Np + N2

## பயன்கள்
நெப்டியூனியம் நைட்ரைடு புளுட்டோனியம்-238 உற்பத்திக்கான இலக்குப் பொருளாகப் பயன்படுத்தப்படுகிறது.
:23793Np + n → 238 93Np

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:நைட்ரைடுகள்
முத்தத்தி

thumb|300x300px| முத்தத்தியில் காவிரி ஆறு
thumb|300x300px| இந்திய கர்நாடக மாநிலத்தில் உள்ள முத்தத்தி பகுதியில் அமைந்துள்ள காவிரி ஆறு மற்றும் மணல் திட்டுகளின் படத்தொகுப்பு.
**முத்தத்தி** (**Muthathi**) அல்லது **முட்டட்டி**  என்பது இந்தியாவின் கர்நாடக மாநிலத்தில் உள்ள மலாவல்லிக்கு அருகில் இருக்கும்  காவிரி ஆற்றின் கரையில் அமைந்துள்ள ஒரு குடியேற்றமாகும். இது காவிரி வனவிலங்கு சரணாலயத்தின் தாயகமான அடர்ந்த காடுகளால் சூழப்பட்டுள்ளது. இந்த இடம் சீதை மற்றும் அனுமன் ஆகியோருடன் புராணத் தொடர்புகளைக் கொண்டுள்ளது என்று கருதப்படுகிறது. மேலும், நகரத்திற்கு அருகில் இந்து தெய்வமாக வணங்கப்படும் அனுமனுக்கு  ஒரு சிறிய கோயில் ஒன்று உள்ளது. நன்கு இணைக்கப்பட்ட மலைப்பாங்கான இந்த இடத்தை பெங்களூரிலிருந்து நேரடி பேருந்து அல்லது தனியார் வாகனங்கள் மூலம் அணுகலாம். கன்னடத் திரைப்பட நடிகர் ராஜ்குமார் இந்த இடத்தின் கோயில் தெய்வமான முத்தத்திராயன் (அனுமன்) நினைவாக *முத்துராஜா* என்று பெயரிடப்பட்டார் என்று சொல்லப்படுகிறது.

## புகைப்படங்கள்

படிமம்:Kaveri_river2.JPG|alt=March 2011|மார்ச் 2011
படிமம்:Ride_to_Muthathi.JPG|alt=Ride to Muthati|முத்தத்தி செல்லும் வழி 
படிமம்:River_Cauvery.JPG|alt=August 2011|ஆகத்து 2011
படிமம்:Peaceful_forests..JPG

thumb|காட்டுப்பன்றி

## சான்றுகள்

## வெளி இணைப்புகள்

பகுப்பு:இராமாயண நிகழிடங்கள்
பகுப்பு:மாண்டியா மாவட்டத்திலுள்ள ஊர்களும் நகரங்களும்
பகுப்பு:இந்தியக் காடுகள்
பகுப்பு:Coordinates on Wikidata
ஷ்ரவணம்

**ஷ்ரவணம்** () என்பது "ஷ்ரவ**"** श्रवः (கேட்டல் அல்லது காது) என்ற மூலத்திலிருந்து பெறப்பட்ட ஒரு சமசுகிருதச் சொல்லாகும்.  இது 'கேட்டது அல்லது வெளிப்படுத்தப்பட்டது' என்று பொருள் படும்.

## இந்து தத்துவம்
இந்து தத்துவம் மற்றும் சடங்குகளில், குருவிடமிருந்து உபநிடதங்களின் ரகசியங்களைக் கேட்பது *ஷ்ரவணம்* என்று அழைக்கப்படுகிறது. ஒருவர் கேட்பதன் மூலம் கற்றுக்கொள்கிறார், இது கற்றலின் முதல் நிலை. பாரம்பரிய *[[வேதம்|வேதக் கோட்பாடுகள்]]* ஆசிரியர்களால் கற்று கொடுக்கப்படும். *ஷ்ரவணம்* என்பது பிரம்மத்தைப் பற்றிய உண்மையை அறிவதற்காக நூல்களை புரிந்து கொள்ளப்படும் மன செயல்பாடு ஆகும். சுருதி என்பது குருவால் (ஆசிரியர்) சிஷ்யனின் ('சிஷ்யன்') மனதில் விதைக்கப்பட்ட வேத ஞானத்தின் விதையாகும். அவர் அந்த விதையை தனது *ஷ்ரவணம்*, *மனனம்* மற்றும் *நிதித்யாசனம்* மூலம் வளர்க்கிறார்.

யாக்யவல்க்கியர் அவரது மனைவி மைத்ரேயிக்கு, *[[தரிசனம்]]*, *ஷ்ரவணம்*, *மனனம்* மற்றும் *நிதித்யாசனம்* ஆகியவற்றைக் கொண்ட சாதனத்தின் வடிவத்தை பரிந்துரைத்தார். *தரிசனம் என்பது* கடவுளை அல்லது பிரம்மனைக் கண்டு உணர்ந்து கொள்வதைக் குறிக்கிறது. ஆன்மிகத் தேடலின் முதல் நிலை *ஷ்ரவணம்* என்றும், கேட்கும் அல்லது *சப்தமும்* ஆர்வத்தை உண்டாக்கி, பின்னர் அந்த ஆர்வங்களைத் தீர்த்து, அத்தியாவசியமற்றவற்றைப் பிரித்து, குழப்பத்தையும் சந்தேகங்களையும் நீக்கி, இயற்கையாகவே அடுத்த கட்டத்திற்கு (*மனனம்*)  செல்ல வேண்டும் என்று யாக்யவல்க்கியர் கூறினார். *ஷ்ரவணம்* ஒரு உளவியல் பயிற்சி. வித்யாரண்யர் தனது பஞ்சதசியில் (ஸ்லோகம் I.53) விளக்குகிறார்:- தனிமனித சுயம் மற்றும் உன்னதமான பிரபஞ்ச சுயம் ஆகியவற்றின் அடையாளத்தின் உண்மையான முக்கியத்துவத்தை கண்டறிதல் அல்லது கண்டுபிடிப்பதே *ஷ்ரவணம்* என்று அழைக்கப்படுகிறது; மற்றும் தர்க்கரீதியான பகுத்தறிவு மூலம் அதன் செல்லுபடியாகும் சாத்தியத்தை அடைதல் *மனனம்*  என்று அழைக்கப்படுகிறது. கேட்டல் மற்றும் பாகுபாடு ஆகியவை அறிவுக்கு நன்மை பயக்கும். இரண்டும் ஒன்றோடொன்று இணைக்கப்பட்டவை மற்றும் சுய அறிவைப் பெறுவதற்கான உள் வழிமுறைகள், முந்தையது பகுப்பாய்வு மற்றும் வாதத்தை உள்ளடக்கியது, மேலும் பிந்தையது தனிப்பட்ட சுயத்தின் இரட்டைத்தன்மையின் இடைவிடாத பிரதிபலிப்பாகும்.

ஆறு குணாதிசயங்களின் அடிப்படையில் வேதாந்தம் பிரம்மத்தின் இருமை அல்லாத தன்மையைக் கற்பிக்கிறது என்று சதானந்தா விளக்குகிறார் - அ) விஷயத்தை ஆரம்பத்திலும் முடிவிலும் வழங்குதல், ஆ) விஷயத்தை மீண்டும் அல்லது மீண்டும் வழங்குதல், c) அசல் தன்மை அதாவது பொருள் வேறு எந்த மூலத்தின் மூலமும் அறியப்படவில்லை, ஈ) பொருளின் முடிவு அல்லது பயன்பாடு, இ) பொருளின் புகழ்ச்சி அல்லது புகழ்தல் மற்றும் f) விஷயத்திற்கு ஆதரவாக ஆர்ப்பாட்டம் அல்லது பகுத்தறிதல். *ஷ்ரவணம்* வேத நூல்கள் மற்றும் கூற்றுகளின் உண்மையான பொருளை உறுதி செய்வதில் விளைகிறது.

இந்து மதத்திற்குள் பல்வேறு மரபுகள் மற்றும் வரலாற்று விவாதங்களில், சில நூல்கள் நியமங்களின் வேறுபட்ட மற்றும் விரிவாக்கப்பட்ட பட்டியலை பரிந்துரைக்கின்றன. எடுத்துக்காட்டாக,  திருமூலரின் திருமந்திரம் புத்தகம் 3 இல் 552 முதல் 557 வரையிலான வசனங்கள், நேர்மறைக் கடமைகள், விரும்பத்தக்க நடத்தைகள் மற்றும் ஒழுக்கம் என்ற அர்த்தத்தில் பத்து நியமங்களை பரிந்துரைக்கின்றன. அவற்றில் இதுவும் ஒன்றாகும்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:வேதாந்தம்
பகுப்பு:வேதங்கள்
ஹிரி

[thumb| [சித்தம் எழுத்துமுறை|சித்தத்தில் ஹ்ரீ]]
**ஹிரி** அல்லது **ஹ்ரீ** () என்பது "சுயமரியாதை" அல்லது "மனசாட்சி" என மொழிபெயர்க்கப்பட்ட ஒரு சொல். ஒருவரின் செயல்களில் அக்கறையுடன் செயல்படுவது மற்றும் அறம் அல்லாத செயல்களைத் தவிர்ப்பது போன்ற மனப்பான்மை இது என வரையறுக்கப்படுகிறது. இது அபிதர்ம போதனைகளில் உள்ள நல்லொழுக்கமான மன காரணிகளில் ஒன்றாகும்.

## இந்து சமயம்
இந்து மதத்திற்குள் பல்வேறு மரபுகள் மற்றும் வரலாற்று விவாதங்களில், சில நூல்கள் நியமங்களின் வேறுபட்ட மற்றும் விரிவாக்கப்பட்ட பட்டியலை பரிந்துரைக்கின்றன. எடுத்துக்காட்டாக,  திருமூலரின் திருமந்திரம் புத்தகம் 3 இல் 552 முதல் 557 வரையிலான வசனங்கள், நேர்மறைக் கடமைகள், விரும்பத்தக்க நடத்தைகள் மற்றும் ஒழுக்கம் என்ற அர்த்தத்தில் பத்து நியமங்களை பரிந்துரைக்கின்றன. அவற்றில் இதுவும் ஒன்றாகும்.

## பௌத்த நியதி
"ஹிரி சுத்தா" என்ற தலைப்பைக் கொண்ட இரண்டு சூத்திரங்கள் பாளி மொழியில் உள்ளன. இந்த இரண்டு நூல்களும் தார்மீக அவமானம் பற்றிய பிரச்சினையை மையமாகக் கொண்டுள்ளன. முதல் சூத்திரம் (1.18) புத்தருக்கும் ஒரு தெய்வத்திற்கும் இடையே மனசாட்சியின் தன்மை பற்றிய ஒரு சிறு உரையாடலாகும். இரண்டாவது சூத்திரம் (2.3) உண்மையான நட்பின் தன்மை குறித்து புத்தருக்கும் ஒரு துறவிக்கும் இடையேயான கேள்வி பதில் உரையாடலாகும். *அபிதர்ம-சமுச்சயம்* கூறுகிறது: "ஹ்ரி என்றால் என்ன? இது நான் பார்க்கும் வரையில் ஆட்சேபனைக்குரியதைத் தவிர்ப்பது மற்றும் அதன் செயல்பாடு அறம் அல்லாத செயல்களைத் தவிர்ப்பதற்கான அடிப்படையை வழங்குவதாகும்."

*அபிதர்மகோஷபஸ்யா* பத்து நல்லொழுக்க மனக் காரணிகளில் ஹ்ரியை பட்டியலிடுகிறது (*தாச குசலமஹாப்ஷிமிகா தர்மம்*). யோகச்சார மரபு இதை பதினொரு ஆரோக்கியமான மன காரணிகளில் ஒன்றாக அங்கீகரிக்கிறது. ஹ்ரி மற்றும் அபத்ராப்யம் ஆகியவற்றுக்கு இடையேயான வேறுபாடு என்னவென்றால், முந்தையது ஒழுக்கத்தைப் பற்றிய ஒருவரின் சொந்த புரிதலால் ஆதிக்கம் செலுத்துகிறது என்று முந்தைய உரை கூறுகிறது. இதற்கு நேர்மாறாக பிந்தையது, ஒருவரின் சங்கட உணர்வால் அதிகாரம் பெறுகிறது.

*பத்தானா* இருபத்தைந்து சேடசிகாக்கள் அல்லது "அழகான மன காரணிகளில்" ஹிரியை பட்டியலிடுகிறது. ஹிரி பெரும்பாலும் *அபத்ராப்யம்* அல்லது தார்மீக அச்சத்துடன் இணைந்து செயல்படுகிறது. தீய செயல்களைச் செய்வதைத் தவிர்க்க ஒரு நபரை ஊக்கப்படுத்துவதற்கு இவை இரண்டும் பொறுப்பாகும். அவர்கள் ஒன்றாக *[[லோகபாலன்]]* அல்லது "உலகின் பாதுகாவலர்கள்" என்று அழைக்கப்படுகின்றனர். *புகலபஞ்சத்தி* கூறுகிறது: "ஒருவன் வெட்கப்பட வேண்டியதைக் குறித்து வெட்கப்படுதல், தீய மற்றும் ஆரோக்கியமற்ற செயல்களைச் செய்வதில் வெட்கப்படுதல்: இது தார்மீக அவமானம் (ஹிரி) என்று அழைக்கப்படுகிறது, ஒருவர் பயப்பட வேண்டியதைப் பற்றி பயப்படுதல், தீய மற்றும் ஆரோக்கியமற்ற விஷயங்களைச் செய்வது: இது தார்மீக பயம்  என்று அழைக்கப்படுகிறது."

ஹிரி அல்லது ஹிரிதேவி என்பது ஒரு தெய்வத்தின் பெயர் மற்றும் சக்ரனின் மகள்களில் ஒருவராகும். அவரது பெயர் சில நேரங்களில் "கௌரவம்" என்று மொழிபெயர்க்கப்படுகிறது. அவர் *சுதபோஜன ஜாதகம்*  மற்றும் மஹாவஸ்துவின் *மஞ்சரி ஜாதகம்*  உட்பட பல நூல்களில் தோன்றுகிறார். இது *ஆடனாடிய சூத்திரத்தில்* அழைக்கப்படும் ஒரு யக்ஷத்தின் பெயராகும்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:இந்து மெய்யியல்
பகுப்பு:பௌத்த இலக்கியங்கள்
மீனாட்சி பாட்டீல்

**மீனாட்சி பாட்டீல்** (*Meenakshi Patil*) மகராட்டிராவினைச் சார்ந்த இந்திய அரசியல்வாதியும் மேனாள் மகாராட்டிரச் சட்டமன்ற உறுப்பினரும் ஆவார். இவர் 1995 முதல் 1999 வரையிலும் 1999 முதல் 2004 வரையிலும் பின்னர் 2009 முதல் 2014 வரை மகராட்டிராவின் அலிபாக் சட்டமன்றத் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றியவர் ஆவார்.

## வாழ்க்கை
மீனாட்சி பாட்டீல் 1947-இல் பிறந்தார். இவர் முன்னாள் எதிர்க்கட்சித் தலைவரான தத்தா நாராயண் பாட்டீலின் மருமகள் ஆவார். இவர் இந்திய விவசாயிகள் மற்றும் தொழிலாளர் கட்சியைச் சேர்ந்தவர்.

## மேற்கோள்கள்


பகுப்பு:வாழும் மக்கள்
பகுப்பு:1947 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:மகாராட்டிர சட்டமன்ற பெண் உறுப்பினர்கள்
அம்பிகா பெரி

**அம்பிகா பெரி** (*Ambica Beri*) என்று அறியப்படும் இவரது இயற்பெயர்  **அம்பிகா சுபர்வால்** என்பதாகும். இவர், ஒரு இந்திய கலைக்கூடத்தின் உரிமையாளராக இருக்கிறார். மேலும், கலைஞர்களுக்கான ஓய்வு விடுதியை மத்திய பிரதேசத்தில் நிறுவியதற்காக 2018 இல் இவருக்கு நாரி சக்தி விருது விருது வழங்கப்பட்டது.

## வாழ்க்கை
அம்பிகா சுபர்வால் ஒரு பெண்ணாக கலையில் ஆர்வம் கொண்டிருந்தார். இவளுடைய தந்தை ஒரு கட்டிடக் கலைஞர் ஆவார்.

அம்பிகா பெரி ஒரு கலைக்கூடத்தின் உரிமையாளராக அறியப்படுகிறார். இவரது கலைக்கூடம் 1990 இல் திறக்கப்பட்டது. மேர்கு வங்காளத்தின் தலைநகர் கொல்கத்தாவில் அமைந்துள்ள இது, *சமஸ்கிருதி கலைக்கூடம்* என்று அழைக்கப்படுகின்றது.

அம்பிகா பெரி கலைஞர்களுக்காக ஒரு ஓய்வு விடுதியை நிறுவினார்.  இது "ஆர்ட் இச்சோல்"  (**Art Ichol**) என்று அழைக்கப்படுகிறது,  இது, &nbsp;கஜுராஹோவின் சுற்றுலாப் பகுதியிலிருந்து 140 கி.மீ. தொலைவில் அமைந்துள்ள சிறிய கிராமமான இச்சோலில் உள்ளது   மேலும்,  "கலைஞர்கள், எழுத்தாளர்கள் மற்றும் சிற்பிகளுக்கான இந்தியாவின் ஒரே நிரந்தரமான ஆக்கப்பூர்வமான ஓய்வு விடுதி என்று கூறப்பட்டது."

வங்காள சரோது இசைக் கலைஞரும், சரோது தவிர பிற இசைக்கருவிகளையும் வாசிக்க கூடியவரும் இசைத்தொகுப்பாளரும், இருபதாம் நூற்றாண்டின் இந்திய பாரம்பரிய இசை ஆசிரியர்களில் மிகப் புகழ்பெற்றவருமான மத்திய பிரதேசத்தின் மைகாரில் அல்லாவுதீன் கானின் வீட்டை அம்பிகா பெரி மீட்டெடுத்தார். இந்த வீடு மூன்று பகுதிகளாக உள்ளது. இதன் இரண்டு பகுதிகள் கலைக்கூடம் மற்றும் ஓய்வு விடுதியாகவும் அமரியா என்று அழைக்கப்படும் பகுதி எழுத்தாளர்கள் பயன்பாட்டிற்கும் உள்ளது. இந்த இடம், மூன்று ஏக்கர் சிற்ப பூங்காவை உள்ளடக்கியது. அதில் 'சரோத்' இசைக்கருவி வாசிக்கும் அல்லாவுதீன் கானின் சிலை காட்சிக்கு வைக்கப்பட்டுள்ளது. 
## விருது
கலைஞர்களுக்கான ஓய்வு விடுதியை மத்திய பிரதேசத்தில் நிறுவியதற்காக 2018 இல் இவருக்கு நாரி சக்தி விருது விருது வழங்கப்பட்டது. இது இந்தியாவில் "பெண்களுக்கு வழங்கப்படும் மிக உயர்ந்த  விருது" ஆகும். அனைத்துலக பெண்கள் தினமான மார்ச்சு 8, 2018 அன்று  அம்பிகா பெரிக்கு நாரி சக்தி விருது வழங்கப்பட்டது.  புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் ராம் நாத் கோவிந்த் இந்த விருதை வழங்கினார். இந்தியப் பிரதமர் நரேந்திர மோதி பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோரும் கலந்து கொண்டனர். இந்த விருது வழங்கும் நிகழ்ச்சியில் சுமார் ஒன்பது நிறுவனங்கள் உட்பட, 30 பேர் கௌரவிக்கப்பட்டனர். விருது பெற்ற அனைவரும் விருதுடன் கூடிய பரிசுத்தொகையாக தலா $ 100,000 பெற்றனர்.

## குறிப்புகள்

பகுப்பு:கொல்கத்தா நபர்கள்
பகுப்பு:வாழும் மக்கள்
கெரிந்திரா

**கெரிந்திரா** அல்லது **பெரும் இந்தோனேசிய இயக்கக் கட்சி** (ஆங்கிலம்: *Gerindra Party* அல்லது *Great Indonesia Movement Party*; (**Gerindra**) இந்தோனேசியம்: *Partai Gerakan Indonesia Raya* அல்லது *Gerakan Indonesia Raya*) *(Gerindra)* என்பது இந்தோனேசியாவில் வலதுசாரி; மற்றும் தேசியவாத சித்தாந்தம் கொண்ட ஓர் அரசியல் கட்சியாகும். 

இந்தக் கட்சி, 2008-ஆம் ஆண்டில், பிரபோவோ சுபியாந்தோ என்பவரால் உருவாக்கப்பட்டது.

## வரலாறு

21 ஏப்ரல் 2004 அன்று நடைபெற்ற கோல்கார் கட்சியின் அதிபர் வேட்பாளர் மாநாட்டில் அதிபர் பதவியைப் பெற்ற பிறகு, பிரபோவோ 12 சூலை 2008 அன்று பதவி துறப்பு செய்யும் வரை கோல்கார் ஆலோசனைக் குழுவில் உறுப்பினராகப் பணியாற்றினார், அசீம் சோஜோ அடிகுசுமோ, பிரைம் டைம் தொலைக்காட்சியில் கட்சியின் விளம்பரப் பிரச்சாரத்திற்கு உதவியவர்.

## தேர்தல் முடிவுகள்

### சட்டமன்ற தேர்தல் முடிவுகள்

### குடியரசுத் தலைவர் தேர்தல்

குறிப்பு: தடிமனான பெயர்கள் கட்சி உறுப்பினர்களைப் பயன்படுத்துகின்றன.

## மேற்கோள்கள்

## மேலும் காண்க

* இந்தோனேசிய நிர்வாக உட்பிரிவுகள்

## வெளி இணைப்புகள்

*  
* 
* 

பகுப்பு:இந்தோனேசியாவில் அரசியல் கட்சிகள்
பகுப்பு:இந்தோனேசியா
அதீதி சுனில் தாக்கரே

**அதீதி சுனில்** தாக்கரே(*Aditi Sunil Tatkare*) தேசியவாத காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் 2023 முதல் சிண்டே அரசாங்கத்திலும் 2019 - 2022 தாக்கரே அரசாங்கத்திலும் மகாராட்டிர மாநில அமைச்சராக இருந்தார். இவர் ரோகாவைச் சேர்ந்தவர். இவர் 24 அக்டோபர் 2019 அன்று ஸ்ரீவர்தன் சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராகத் தேர்ந்தெடுக்கப்பட்டார். இவர் 26 நவம்பர் 2019 அன்று சட்டமன்ற உறுப்பினராகப் பதவியேற்றார்.

## வகித்த பதவிகள்

* 2017 - 2019 தலைவர், இராய்காட் மாவட்ட பரிஷத்
* 2019 - சிறீவர்தன் சட்டமன்றத் தொகுதி-மகாராட்டிர சட்டமன்ற உறுப்பினர்
* 30 திசம்பர் 2019 - 29 சூன் 2022 மகாராட்டிரா மாநில அரசின் அமைச்சர்

**துறைகள்:** தாக்கரே அமைச்சகம்

** சட்டம் மற்றும் நீதித்துறை
** தொழில்கள்.
** சுரங்கத் துறை.
** சுற்றுலா.
** தோட்டக்கலை
** விளையாட்டு மற்றும் இளைஞர் நலன்
** நெறிமுறை
** தகவல் மற்றும் மக்கள் தொடர்பு
* 2020 - 2022 மகாராட்டிராவின் ராய்கட் மாவட்ட அரசாங்கத்தின் பாதுகாப்பு அமைச்சர்
* 27 சூன் 2022 - 29 சூன் 2022 மகாராட்டிரா அரசின் கூடுதல் பொறுப்பு அமைச்சர்

**துறைகள்:** தாக்கரே அமைச்சகம்

** துறைமுக வளர்ச்சி27 சூன் 2022 அன்று *கூடுதல் பொறுப்பு*
** கார் நில மேம்பாடு27 சூன் 2022 அன்று *கூடுதல் பொறுப்பு*
** சிறப்பு உதவி27 சூன் 2022 அன்று *கூடுதல் பொறுப்பு*
** கலாச்சார விவகாரங்கள்27 சூன் 2022 அன்று *கூடுதல் பொறுப்பு*
** பள்ளிக் கல்வி27 சூன் 2022 அன்று *கூடுதல் பொறுப்பு*
* 02 சூலை 2023 - தற்போது வரை

மகாராட்டிரா அரசில் பெண்கள் மற்றும் குழந்தைகள் மேம்பாட்டுக்கான அமைச்சரை

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:மகாராட்டிர சட்டமன்ற பெண் உறுப்பினர்கள்
திருப்தி சாவந்த்

**திருப்தி பிரகாசு சாவந்த்** (*Trupti Sawant*) மகாராட்டிர மாநிலம் மும்பையைச் சேர்ந்த பாரதிய ஜனதா கட்சி அரசியல்வாதி ஆவார். இவர் இந்தியாவின் மகாராட்டிரா, மும்பையின் கிழக்கு பாந்த்ரா சட்டமன்றத் தொகுதியிலிருந்து சிவசேனா உறுப்பினர் இருக்கும் வரை சட்டமன்ற உறுப்பினராக இருந்தார். இவர் 2015 பாந்த்ரா கிழக்கு இடைத்தேர்தலில் முன்னாள் முதல்வர் நாராயண் ரானேவை 19,008 வாக்குகள் வித்தியாசத்தில் தோற்கடித்தார்.

## பதவி

* 2015: மகாராட்டிரா சட்டப் பேரவை உறுப்பினர்

## மேலும் பார்க்கவும்

* மும்பை வட மத்திய மக்களவைத் தொகுதி

## மேற்கோள்கள்

## வெளி இணைப்புகள்

* சிவசேனா முகப்பு பக்கம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிவ சேனா அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற பெண் உறுப்பினர்கள்
யசோமதி சந்திரகாந்த் தாக்கூர்

**யசோமதி தாக்கூர்** (*Yashomati Chandrakant Thakur*) என்பவர் இந்திய அரசியல்வாதியும் மகாராட்டிரா சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். யசோமதி 2020 முதல் 2022 வரை மகாராட்டிராவின் அமராவதி மாவட்டத்தின் பாதுகாவலர் அமைச்சராகவும், 14ஆவது மகாராட்டிர சட்டமன்ற உறுப்பினராகவும் இருந்தார். இவர் தியோசா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பணியாற்றினார்.

கருநாடக மாநில காங்கிரசு கட்சி விவகாரங்களுக்கான அகில இந்திய காங்கிரசு செயலாளராக யசோமதி தாக்கூர் நியமிக்கப்பட்டார். இவர் மகாராட்டிராவின் அமராவதிக்கு அகில இந்திய காங்கிரசு குழுச் செயலாளராக நியமிக்கப்பட்டார்.

தியோசா சட்டமன்ற சட்டமன்ற உறுப்பினராக 2009ஆம் ஆண்டிலிருந்து யசோமதி தாக்கூர் தொடர்ந்து மூன்று வெற்றி பெற்று சட்டமன்ற உறுப்பினராகப் பணியாற்றினார். இவருக்கு முன், இவரின் தந்தை இத்தொகுதியில் சட்டமன்ற உறுப்பினராக இருந்துள்ளார்.

உத்தவ் தாக்கரே தலைமையிலான மகாவிகாசு அகாடி அரசில் அமைச்சராகப் பதவியேற்றார். அமராவதி மாவட்டத்தின் பாதுகாப்பு அமைச்சராகவும் இருந்தார்.

## குற்ற வழக்கு(கள்)
**2012 தாக்குதல் வழக்கு**-இந்த வழக்கில் அமராவதியில் உள்ள நீதிமன்றம் அக்டோபர் 15ஆம் தேதி மாநிலத்தின் பெண்கள் மற்றும் குழந்தைகள் மேம்பாட்டுத் துறை அமைச்சராக இருக்கும் தாக்கூர் மற்றும் அவரது ஓட்டுநர் உட்பட 3 பேர் குற்றவாளிகள் என்று தீர்ப்பளித்தது. இவர்களுக்கு மூன்று மாதச் சிறைத்தண்டனை விதித்தது.https://www.ndtv.com/india-news/high-court-suspends-sentence-awarded-to-maharashtra-minister-yashomati-thakur-in-assault-case-2314110

## சட்டமன்ற தளிகா தலைவர் 2019
நாக்பூர் விதர்பாவில் நடைபெற்ற மகாராட்டிரச் சட்டசபையின் குளிர்காலக் கூட்டத் தொடருக்கு 16 திசம்பர் 2019 அன்று நானா படோலே அவர்களால் சட்டப்பேரவை தளிகா தலைவராக நியமிக்கப்பட்டார்.

## மேற்கோள்கள்

## வெளி இணைப்புகள்

* யஷோமதி தாக்கூரின் அதிகாரப்பூர்வ இணையதளம்

பகுப்பு:1974 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
மாதுரி மிசல்

**மாதுரி மிசல்** (*Madhuri Misal*) பாரதிய ஜனதா கட்சியின் தலைவர் மற்றும் புனே நகரத்தில் உள்ள பார்வதி சட்டமன்றத் தொகுதியிலிருந்து தேர்ந்தெடுக்கப்பட்ட மகாராட்டிர சட்டமன்ற உறுப்பினர் ஆவார்.

## வகித்த பதவிகள்

* 2009: மகாராட்டிரா சட்டப் பேரவை உறுப்பினர்
* 2014: மகாராட்டிர சட்டப் பேரவை உறுப்பினர் (இரண்டாவது முறை)
* 2019: மகாராஷ்டிர சட்டப் பேரவை உறுப்பினர் (மூன்றாவது முறை)

## மேற்கோள்கள்

பகுப்பு:1964 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
லோகபாலன்

[thumb|360x360px| [இந்தோனேசியா|இந்தோனேசியாவின் பிரம்பனன், ஜாவா, சிவன் கோவிலின் சுவரில், திசைகளின் காவலர்களான 9 ஆம் நூற்றாண்டின் இந்து லோகபாலன்]]
**லோகபாலன்** (), சமசுகிருதம், பாளி மற்றும் திபெத்தியம் உள்ளிட்ட பல மொழிகளில் "உலகின் பாதுகாவலர்" என பொருள் படும். இது இந்து அல்லது பௌத்த சூழலில் காணப்படுகிறதா என்பதைப் பொறுத்து வெவ்வேறு பயன்பாடுகளைக் கொண்டுள்ளது. இந்து சமயத்தில், லோகபாலர் என்பது எட்டு, ஒன்பது மற்றும் பத்தாவது திசைகளுடன் தொடர்புடைய திசைகளின் காவலர்களைக் குறிக்கிறது. பௌத்தத்தில், லோகபாலர் என்பது நான்கு பரலோக அரசர்களையும் (சதுர்மகாராஜாக்கள்) மற்ற பாதுகாவலர்களையும் குறிக்கிறது, அதேசமயம் திசைகளின் பாதுகாவலர்கள் திக்பாலார் என்று குறிப்பிடப்படுகிறார்கள்.

## இந்து சமயம்
இந்து சமயத்தில், திசைகளின் பாதுகாவலர்கள் திக்பாலர்கள் என்று அழைக்கப்படுகின்றனர். நான்கு பெரும் திசையை காப்பவர்கள் லோகபாலர்கள் என அழைக்கப்படுகின்றனர்.

* குபேரன் (வடக்கு)
* யமன் (தெற்கு)
* இந்திரன் (கிழக்கு)
* வருணன் (மேற்கு)

இந்த லோகபாலர்களின் சிலைகளை கோபுரவாசல்களின் வைப்பது வழக்கம். இந்து சாஸ்திரங்களில் திசைகளின் பெயரை அந்தந்த திசைகளின் அதிபதிகளை வைத்து கூறுவதுண்டு.

## பௌத்த சமயம்
பௌத்தத்தில், *லோகபாலர்* என்பது *[[தர்மபாலர்கள்|தர்மபாலாவின்]]* இரண்டு பரந்த வகைகளில் ஒன்றாகும் (பௌத்த மதத்தின் பாதுகாவலர்கள்) - மற்ற வகை ஞான பாதுகாவலர்கள். சீனாவில், ஒவ்வொன்றும் கூடுதலாக ஒரு குறிப்பிட்ட திசை மற்றும் சீன வானியல்/ஜோதிடத்தின் நான்கு விலங்குகளுடன் தொடர்புடையது, அத்துடன் நிலம் முழுவதும் பயிர்களுக்கு சாதகமான வானிலை மற்றும் அமைதியை உறுதி செய்யும் கடவுள்களாக கிராமப்புற சமூகங்களில் மிகவும் மதச்சார்பற்ற பங்கு வகிக்கிறது. அவர்களின் கவசம் மற்றும் காலணிகள், ஒவ்வொன்றும் அதன் சொந்த மந்திர ஆயுதங்களைக் கொண்டுள்ளன. அவர்களின் பெயர்கள் திருதராட்டிரன் (கிழக்கு),  விருபாட்சன் (மேற்கு) வைஷ்ரவணன் (வடக்கு)  மற்றும் விருத்தகன் (தெற்கு).

திபெத்திய பௌத்தத்தில், இந்த உலகப் பாதுகாவலர் தெய்வங்களில் பல, பத்மசாம்பவரின் ஆளுமைக்குட்பட்ட பூர்வீக திபெத்திய தெய்வங்கள், மலைக் கடவுள்கள், பேய்கள் அல்லது ஆவிகள். அவை ஒரு மடம், புவியியல் பகுதி, குறிப்பிட்ட பாரம்பரியம் அல்லது பாதுகாவலர்களைப் பாதுகாக்க உறுதிமொழியால் அடிபணியப்பட்டுள்ளன. பொதுவாக இந்த உலகப் பாதுகாவலர்கள் மடாலயம் அல்லது பௌத்த பயிற்சியாளருக்குப் பொருள் ரீதியாக உதவுவதற்கும், நடைமுறையில் உள்ள தடைகளை நீக்குவதற்கும் அழைக்கப்படுகின்றனர். இருப்பினும், அவர்கள் சம்சாரிக்களாகக் கருதப்படுவதால், அவர்கள் வணங்கப்படுவதில்லை அல்லது அடைக்கலப் பொருட்களாகக் கருதப்படுவதில்லை.

பத்தாயிரம் புத்தர்களின் நகரத்தைச் சேர்ந்த திரிபிடக குரு ஷ்ரமண ஹ்சுவான் ஹுவாவின் கூற்றுப்படி, இந்த உயிரினங்கள் ஷுரங்கமா மந்திரத்தில் தர்மத்தையும் அதன் பயிற்சியாளர்களையும் பாதுகாக்க அழைக்கப்படுகின்றன (இணைக்கப்பட்டு வரவழைக்கப்படுகின்றன) மற்றும் அறிவுறுத்தப்படுகின்றன.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்து மெய்யியல்
பகுப்பு:பௌத்த இலக்கியங்கள்
பகுப்பு:தர்மபாலர்கள்
மந்தா விஜய் மத்ரே

**மந்தா விஜய் மத்ரே** (*Manda Vijay Mhatre*) என்பவர் இந்திய அரசியல்வாதியும் மகாராட்டிர மாநில சட்டமன்ற மேனாள் உறுப்பினரும் ஆவார். இவர் 13வது மகாராட்டிர சட்டமன்ற உறுப்பினர் ஆவார். இவர் பேலாபூர் சட்டமன்ற தொகுதியில் 2014ஆம் ஆண்டு நடைபெற்ற தேர்தலிலும் 2019ஆம் ஆண்டு நடைபெற்ற தேர்தலிலும் பாரதிய ஜனதா கட்சி சார்பில் போட்டியிட்டு வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பிளாட்டினம்(II) புளோரைடு

**பிளாட்டினம்(II) புளோரைடு** (*Platinum(II) fluoride*) என்பது PtF2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் புளோரினும் சேர்ந்து இச்சேர்மம் உருவாகிறது. அதன் இருப்பு நிச்சயமற்றது என்று சில ஆதாரங்கள் கூறுகின்றன.

## தயாரிப்பு
500-600 ° செல்சியசு  வெப்பநிலையில் பிளாட்டினமும் புளோரினும் சேர்வதால்  பிளாட்டினம்(II) புளோரைடு உருவாகிறது. :

::|Pt + F2 -> PtF2

## இயற்பியல் பண்புகள்
பிளாட்டினம்(II) புளோரைடு மஞ்சள் நிறப் படிகங்களாக உருவாகிறது. இது நீரில் கரையாது.

## வேதிப்பண்புகள்
பிளாட்டினம் (II) புளோரைடு வலுவாக சூடுபடுத்தப்பட்டால் சிதைவடைகிறது:
::PtF2 → Pt + F2

## மேற்கோள்கள்

பகுப்பு:பிளாட்டினம்(II) சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
கிரண் இலகாமேட்

**கிரண் யமாஜி இலகாமேட்** (*Kiran Lahamate*) என்பவர் மகாராட்டிராவைச் சேர்ந்த இந்திய அரசியல்வாதி ஆவார். இவர் அகமது நகர் மாவட்டத்தில் உள்ள பட்டியல் சாதியினருக்கு ஒதுக்கப்பட்ட அகோலே சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் தேசியவாத காங்கிரசு கட்சியின் உறுப்பினராக 112830 வாக்குகள் பெற்று பாரதிய ஜனதா கட்சியின் வைபவ் பிச்சாட்டை தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
தண்ணிமுறிப்பு

**தண்ணிமுறிப்பு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது ஒட்டுசுட்டனுக்குக் கிழக்கே சுமார் 20 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
செலாயாங் மக்களவைத் தொகுதி

**செலாயாங் மக்களவைத் தொகுதி** (மலாய்: *Kawasan Persekutuan Selayang*; ஆங்கிலம்: *Selayang Federal Constituency*; சீனம்: 士拉央联邦选区) என்பது மலேசியா, சிலாங்கூர், கோம்பாக் மாவட்டத்தில் அமைந்துள்ள ஒரு மக்களவைத் தொகுதி (**P097**) ஆகும்.

செலாயாங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் முதலாவது மக்களவைப் பொதுத் தேர்தல் நடைபெற்றது. அதன் பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.

அத்துடன் 1974-ஆம் ஆண்டில் இருந்து செலாயாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## கோம்பாக் மாவட்டம்

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் உள்ளன.

கோம்பாக் மாவட்டத்தில் அமைந்துள்ள பிற பகுதிகள்:

* பத்து ஆராங்
* குவாங்
* ரவாங்
* குண்டாங்
* கோம்பாக்
* செலாயாங்
* கெப்போங்
* உலு கிள்ளான்

1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.

## செலாயாங் மக்களவைத் தொகுதி

### செலாயாங் சட்டமன்ற தொகுதிகள்

## செலாயாங் சட்டமன்ற உறுப்பினர்கள் (2022)

## செலாயாங் மக்களவை தேர்தல் முடிவுகள்

## செலாயாங் மக்களவை வேட்பாளர் விவரங்கள்

## செலாயாங் சட்டமன்ற உறுப்பினர்கள் (2022)

## செலாயாங் உள்ளாட்சி மன்றங்கள்

## மேற்கோள்கள்

## மேலும் காண்க
* கோம்பாக் மாவட்டம்
* செலாயாங் நகராட்சி
* மலேசிய தேர்தல் தொகுதிகள்

பகுப்பு:சிலாங்கூர் நாடாளுமன்றத் தொகுதிகள்